Ա Կորնթացիս Թղթի 12–14 գլուխները հիմնականում Հոգու պարգեւների մասին են: Շարադրանքից երեւում է, որ հասարակ քրիստնեաները երբեմն դրսեւորում էին հրաշագործ պարգեւներ (12.8-10, 28-30): Մենք չգիտենք, թէ որքան յաճախակի էր դա. վերն ասացինք, որ հրաշքներն ու նշանները բնորոշում էին առաքեալներին, եւ թւում է, թէ «շարքային» քրիստոնեաների դէպքում դրանք առաւելապէս բացառութիւն էին, քան թէ կանոն: Բացի առաքեալներից ու նրանց մերձաւոր գործակիցներից Նոր Կտակարանը որեւէ տեղ յատուկ չի նշում Հոգու հրաշագործ պարգեւներ դրսեւորող անհատների: